Ккуллал райондалул администрациялий хьунни арулчинмур созыврал райондалул мажлисрал депутатътурал цалчин­сса сессия.\nЦIакь хьусса низамрайн бувну, сессия, тIигу-тIивтIуну, бачин бувну ия депутатътураву яла хъунама Т1агьир Абакаров. Ванал бувсунни муниципал бувчIавуртту цукун ларгссарив.\nХъиривсса ххюра шинайнсса депутатътурал мажлис сакин хьуну бур кьуния ххюя депутатная: шама – Ккуллал шярава ва кIи-кIия – вайми шяраваллава. Сессиялий увчIин багьлай бия райондалул мажлисрал председатель. ЧIявуми депутатътурал чIурду буллуну, увчIунни Вихьуллал шяраваллил чулухасса депутат Малик Шагьмандаров. Барчаллагь увкунни Ккуллал райондалул муданасса депутат Гъази Оьмаровлухь.\nБатIаврий цIакь бунни депутатътурал мажлисрацIунсса ряхва комиссия, мивун бухлахиминнал цIардугу рирщуну. Райондалул бакIчи Шамил Рамазановлул, хьхьичIвами депутатътурахьгу барчаллагь куну, барча бунни цIуну бувчIусса депутатътал. Вихшала дирхьунни гай кIантту-кIанттурдай агьалинал мурадру дакI тIайлану буручлантIишиврийн.\nДакIнил гьавас, каруннал бюхъу\nОьрчIан нигьачIаву дакъасса гъи\nСледующая публикация Стартовала выдача персональных цифровых сертификатов\nПредыдущая публикация Бюхттулсса ХхувшавричIансса ххуллул ккаккия